वेस्ट इन्डिजलाई फलो अन बचाउने चुनौती
बंगलादेशविरुद्धको पहिलो टेस्टको दोस्रो दिन बिहीबारको खेल समाप्त हुँदा वेस्ट इन्डिजसामु फलो अन बचाउने चुनौती तयार भएको छ । दिनको अन्त्यमा वेस्ट इन्डिजले दुई विकेट गुमाएर ७५ रन बनाएको छ ।
चिटगाउँ — बंगलादेशविरुद्धको पहिलो टेस्टको दोस्रो दिन बिहीबारको खेल समाप्त हुँदा वेस्ट इन्डिजसामु फलो अन बचाउने चुनौती तयार भएको छ । दिनको अन्त्यमा वेस्ट इन्डिजले दुई विकेट गुमाएर ७५ रन बनाएको छ ।वेस्ट इन्डिज अझै ३ सय ५५ रनले पछाडि रहेको छ । उसका लागि प्रारम्भिक ब्याट्सम्यान क्रेग ब्रेथवेट ४९ एनक्रुमराह बोनर १७ रन बनाएर खेलिरहेका छन् । उनीहरूले तेस्रो विकेटका लागि ५१ रनको साझेदारी गरिसकेका छन् ।बंगलादेशका लागि दुवै विकेट मुस्तफिजुर रहमानले लिए । यसअघि बंगलादेश आफ्नो पहिलो इनिङ्समा ४ सय ३० रन बनाएर अलआउट भएको थियो । घरेलु टिमका लागि मेहदी हसनले १ सय ३ रन बनाए । 